Oliveca amaŭrornito

La Oliveca amaŭrornito (laŭ la latina scienca nomo Amaurornis olivacea, sed ankaŭ Filipina amaŭrornito) estas birdospecio de la familio de Raledoj kaj ordo de Gruoformaj. Ĝi estas endemio de Filipinoj.

 Aspekto kaj taksonomio 
EBird priskribas la birdon jene: "Granda surgrunda birdo de herbejo, arbustaro kaj arbarrando, kutime proksime al akvo. Ardezgrize en la kapo kaj subaj partoj, miksiĝante al brunaj dorso kaj vosto. Notu la verdecflavan bekon kaj la longajn flavajn krurojn. Simila al Tabona koko, sed kutime troviĝas proksime de akvo kaj ekstere de arbaro, kaj distingita pro flavaj kruroj, pli dika beko kaj manko de nuda vizaĝa haŭto. Tre voĉema kaj multe pli ofte aŭdata ol vidata. Voĉo inkluzivas ritman kvakadon kaj sakrajn raskojn."

Ĝi estis iam konsiderata samspecia kun la Moluka amaŭrornito, sed ĝi diferenciĝas pro multe pli malhela plummaro. 

Tiu specio estas monotipa. 

 Ekologio kaj kutimaro 
Ne estis speciaj specifaj studoj pri ties reproduktado kaj dieto, sed oni supozas, ke ĝi havas la saman konduton kiel la Moluka amaŭrornito. Ĝi manĝas insektojn, plejparte lumbrikoj kaj larvoj, malgrandajn vertebrulojn kaj vegetaĵan materion.

Oni ne konas multon pri reproduktado sed oni havas vidregistrojn preskaŭ la tutan jaron. Nestoj fariĝas en marĉaj kondiĉoj kie oni konstruas tasforman neston el planta materio. Oni konas, ke ili demetas kvar kremajn blankajn ovojn kun ruĝaj makuletoj.

 Referencoj 

Kategorio:Raledoj
Kategorio:Birdoj de Azio